CELEX: 62015CN0113
Language: hr
Date: 2015-03-06 00:00:00
Title: Predmet C-113/15: Zahtjev za prethodnu odluku koji je 6. ožujka 2015. uputio Bayerischer Verwaltungsgerichtshof (Njemačka) – Breitsamer und Ulrich GmbH & Co. KG protiv Landeshauptstadt München

15.6.2015   
            
            
               HR
            
            
               Službeni list Europske unije
            
            
               C 198/16
            
         Zahtjev za prethodnu odluku koji je 6. ožujka 2015. uputio Bayerischer Verwaltungsgerichtshof (Njemačka) – Breitsamer und Ulrich GmbH & Co. KG protiv Landeshauptstadt München
   (Predmet C-113/15)
   (2015/C 198/22)
   Jezik postupka: njemački
   
      Sud koji je uputio zahtjev
   
   Bayerischer Verwaltungsgerichtshof
   
      Stranke glavnog postupka
   
   
      Tužitelj: Breitsamer und Ulrich GmbH & Co. KG
   
      Tuženik: Landeshauptstadt München
   
      Prethodna pitanja
   
   
               1.
            
            
               Je li u slučaju porcijskih pakiranja meda koja su zapakirana u vanjskoj ambalaži koja sadrži sve elemente etikete – uključujući podatak o zemlji podrijetla – i koja se ne prodaju krajnjem potrošaču pojedinačno kao takva porcijska pakiranja niti se pojedinačno isporučuju objektima javne prehrane riječ o „pretpakiranoj hrani” u smislu članka 1. stavka 3. točke (b) Direktive 2000/13/EZ (1) i članka 2. stavka 2. točke (e) Uredbe (EU) br. 1169/2011 (2) koja podliježe odgovarajućoj obvezi označivanja ili takva porcijska pakiranja meda nisu pretpakirana hrana za koju vrijedi obveza označivanja jer nisu pojedinačni prodajni artikli?
            
         
               2.
            
            
               Treba li na prvo pitanje odgovoriti drukčije ako se ta porcijska pakiranja u objektima javne prehrane nude ne samo u pripremljenim obrocima koji se plaćaju paušalno nego se prodaju i pojedinačno?
            
         
      (1)  Direktiva 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (SL L 109, str. 29.) (SL, posebno izdanje na hrvatskom jeziku, poglavlje 15., svezak 7., str. 77.).
   
      (2)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, str. 18.) (SL, posebno izdanje na hrvatskom jeziku, poglavlje 15., svezak 20., str. 168.).